Túto Informáciu pre spotrebiteľa pred uzatvorením poistnej zmluvy na diaľku (ďalej len „Informácia“) poskytuje poisťovateľ v zmysle § 4 zákona č. 266/2005 Z. z. o ochrane spotrebiteľa pri finančných službách na diaľku a o zmene a doplnení niektorých zákonov

**Informácie o poisťovateľovi:**

Obchodné meno: Poisťovňa Cardif Slovakia a.s.,

Sídlo poisťovateľa: BBC V, Plynárenská 7/C, 821 09 Bratislava, Slovenská republika

IČO: 36 534 978,

zapísaný v Obchodnom registri Okresného súdu Bratislava I, v odd. Sa, vložka č. 2547/B

Kontakty: tel.: 02/ 5824 0011; fax: 02/ 5824 0019; [www.bnpparibascardif.sk](http://www.bnpparibascardif.sk), cardifslovakia@cardif.com

**Predmet činnosti**: Poisťovacia činnosť v oblasti životného a neživotného poistenia v rozsahu povolení vydaných Národnou bankou Slovenska

**Orgán dohľadu:** Národná banka Slovenska, Imricha Karvaša 1, 813 25 Bratislava.

**Finančný sprostredkovateľ:** K Finance Life, s.r.o., Kalinčiakova 31, 831 04 Bratislava, IČO 43 812 554, zapísaná v Obchodnom registri, Okresného súdu Bratislava I, odd. Sro, vložka č. 48749/B vykonáva činnosť samostatného finančného agenta zapísaného v registri NBS v sektore poistenia alebo zaistenia s registračným číslom 65374.

**Podriadený finančný agent:** Orange Slovensko, a.s., Metodova 8, 821 08 Bratislava, IČO 35 697 270, zapísaná v Obchodnom registri Okresného súdu Bratislava I, odd. Sa, vložka č. 1142/B zapísaného v registri NBS v sektore poistenia alebo zaistenia s registračným číslom 133755

**Charakteristika finančnej služby –poistenie:**

Poisťovateľ dojednáva v súlade so Všeobecnými poistnými podmienkami poistenia mobilného telekomunikačného zariadenia pre prípad škody –ORANGE(ďalej len „ VPP“), ktorými sa **Poistenie mobilného telekomunikačného zariadenia ( ďalej len „MZ“) pre prípad škody spôsobenej krádežou, náhodným poškodením alebo zničením mobilného telekomunikačného zariadenia( ďalej len „ MZ“)** riadi.

Poistné sa platí mesačne a jeho výška je dojednaná v poistnej zmluve, pričom základom pre výpočet poistného je Kúpna cena MZ a druh MZ, a to bez ohľadu na to, či bola táto cena zaplatená v plnej výške alebo iba jej časť účtovaná predajcom MZ.

Poistné obdobie je technický mesiac, ktorý sa zhoduje so zúčtovacím obdobím, ktoré má poistník pridelené Podriadeným finančným agentom vo vzťahu k jeho službám. Poistné sa uhrádza na základe údajov uvedených vo faktúre vystavenej Podriadeným finančným agentom na ním poskytované služby, pričom prvé poistné je vo výške alikvótnej časti poistného od vzniku poistenia do prvého dňa nasledujúceho zúčtovacieho obdobia. Splatnosť poistného je súčasne so splatnosťou úhrady za služby a je uvedená vo faktúre.

Prostredníctvom poisťovateľa nie sú vyberané žiadne dane ani žiadne iné poplatky a poistník ani poistený nie je povinný v súvislosti s poistením platiť žiadne poplatky ani dane. V súvislosti s uzatvorením poistnej zmluvy prostredníctvom prostriedkov diaľkovej komunikácie môžu vzniknúť dodatočné náklady súvisiace s použitím týchto prostriedkov ako napr., telefónne poplatky, poplatky za SMS. Pre poistenie nie sú zriadené žiadne osobitné zákonné alebo iné garančné fondy alebo systémy náhrady.

Začiatok poistenia je 0:00 hod. dňa, ktorý nasleduje po dni uzatvorenia poistnej zmluvy. Koniec poistenia je najneskôr 24:00 hodiny dňa poistnej doby, pokiaľ nie je v článku 11 poistných podmienok uvedené inak.

Nárok na poistné plnenie vzniká a poisťovateľ ho poskytuje v zmysle článku 9 VPP. Maximálne poistné plnenie je vo výške časovej ceny MZ vypočítanej v zmysle VPP.

**Informácie o poistnej zmluve:**

Poistná zmluva sa uzatvára na dobu dva roky odo dňa jej začiatku poistenia. Poistná zmluva je uzatvorená okamihom, keď poisťovateľ dostal oznámenie o prijatí návrhu poistnej zmluvy, ktorý bol podaný prostredníctvom prostriedkov diaľkovej komunikácie.

Poistenie môže vzniknúť iba pre fyzickúalebo právnickú osobu, ktorá uzatvorila poistnú zmluvu a splnila podmienky na vznik poistenia v zmysle poistných podmienok. Poistený je oprávnený odstúpiť od poistnej zmluvy uzatvorenej na diaľku v lehote 14 kalendárnych dní, ktorá začína plynúť odo dňa uzatvorenia poistnej zmluvy alebo od doručenia tejto Informácie, v prípade ak táto bola doručená až po uzatvorení poistnej zmluvy. Oznámenie o odstúpení je potrebné odoslať najneskôr v posledný deň uvedenej lehoty v listinnej podobe alebo v podobe zápisu na inom trvanlivom médiu na adresu sídla poisťovateľa uvedenú v tejto Informácii. Poisťovateľ môže odstúpiť od poistnej zmluvy z dôvodu podľa §802 ods. 1 Občianskeho zákonníka. V prípade oprávneného odstúpenia poistenie zanikne uplynutím dňa, v ktorý bolo odstúpenie od poistenia doručené poisťovateľovi. V prípade účinného odstúpenia bude nespotrebované poistné vrátené poistníkovi. V prípade, že poistník nevyužije možnosť odstúpiť od poistnej zmluvy, táto zostáva platná a účinná. Poistná zmluva môže zaniknúť aj dohodou k poslednému dňu zúčtovacieho obdobia priradeného Poistníkovi spoločnosťou Orange Slovensko, a.s. za predpokladu, že dohoda je uzatvorená najneskôr v druhý pracovný deň pred ukončením zúčtovacieho obdobia priradeného Poistníkovi. Poisťovateľ má právo na poistné za obdobie do zániku poistenia. Poisťovateľ vráti nespotrebované poistné, ktoré sa určí ako rozdiel zaplateného poistného a spotrebovaného poistného. Ostatné spôsoby zániku poistnej zmluvy sú uvedené vo VPP.

**Vybavovanie sťažností**:

Poisťovateľ prijíma sťažností podávané písomne a ústne. Sťažnosť sa podáva písomne prostredníctvom e-mailu, faxom alebo prostredníctvom pošty na adresu Poisťovateľa uvedenú v informáciách o poisťovateľa. O sťažnosti podanej ústne sa spíše záznam, ktorý sťažovateľ podpíše, sťažnosť podaná telefonicky bude zaznamenaná a záznam uchovaný. Sťažovateľ musí v sťažnosti uviesť svoje meno, priezvisko, adresu, predmet sťažnosti a čoho sa domáha. Anonymná sťažnosť sa vybavuje iba v tom prípade, ak obsahuje konkrétne údaje, ktoré nasvedčujú, že bol porušený právny predpis. Poisťovateľ sťažnosť posúdi v lehote 30 dní od jej doručenia. V odôvodnených prípadoch môže Poisťovateľ lehotu na vyjadrenie k sťažnosti predĺžiť na 60 dní, pričom v takom prípade sťažovateľovi oznámi dôvody predĺženia lehoty. O spôsobe vybavenia sťažnosti bude sťažovateľ písomne upovedomený. Sťažovateľ sa vždy môže obrátiť so svojou sťažnosťou aj na orgán dohľadu nad poisťovníctvom a finančným sprostredkovaním, ktorým je Národná banka Slovenska.

**Rozhodné právo:**

Práva a povinnosti vyplývajúce z uzatvorenej poistnej zmluvy sa spravujú právnym poriadkom SR, pričom všetky prípadné spory bude riešiť v zmysle platných právnych predpisov príslušný súd Slovenskej republiky. Komunikačným jazykom je slovenčina. Táto informácia je platná počas celej doby trvania zmluvného vzťahu.